  Виталий Пронин Кылем арын шулдыръяськон аспӧртэмлыко шудонъёсыныз - пельменэн бейсбол, хоккей, пельментон - тодэ кылӥз ке, туэ Пельняньлэн нуналыз ортчоз «Рекордная полоса» ним улсын.Кема ик ӧз кыльы ни Пельняньлэн нуналыз дорозь. Туэ со ортчоз 11-тӥ феврале Шор площадьын. Таӵе фестиваль асьме дорын 3-тӥ арзэ радъяськоз ни. Кылем арын шулдыръяськон аспӧртэмлыко шудонъёсыныз - пельменэн бейсбол, хоккей, пельментон -  тодэ кылӥз ке, туэ Пельняньлэн нуналыз ортчоз «Рекордная полоса» ним улсын. Фестивале пыриськисьёс, пӧртэм шуг-секытъёс пыр ортчозы но   тужгес кужмоез, шаплыез, визьмоез луозы. Озьыен, фестивалез радъясьёс Ижысь но шаерысьтымы улӥсьёсты быгатонлыкъёссэс вожвылъяськонъёсын возьматыны ӧтё. Ӵошатсконъёсы пыриськон понна 5 адямилэсь команда кылдытоно но, асьтэ сярысь «Мы идём на рекорд!» темая ог 1 минутъем видео лэсьтыса, 5-тӥ февралёзь келяно info@pelmenfest.ru адресъя. Видеоын одно ик луыны кулэ пельнянен, вормонъёсын герӟаськем суредъёс. Та борды ватсалэ на командады сярысь вакчияк гожтэмдэс но туспуктэмдэс.Видеоос нимаз пусъемын луозы. Дунъясьёс учкозы  ужлэсь пуштроссэ, аспӧртэмлыксэ, операторлэсь быгатонлыкъёссэ.Ангелина Снигирёва Туспуктӥз А. Горбунов  